OpenLLM-France/wikimedia huggingface dataset:
# Falc'hunerezh

Ar falc'hunerezh zo un doare da chaseal gant evned-preizh doñvaet en amboaz-se. Meur a seurt evned-preizh a vez implijet evit se, hervez ar broioù : falc'huned, baoued, erered.
A-gozh e vez kavet meneg eus ar falc'hunerezh en istor : implijet e veze evned-preizh evit chaseal en Azia meur a gantved a-raok Jezuz Krist. Eus kreiz Azia hag eus ar Reter Nesañ e teuas an doare chaseal-se betek Europa. Moarvat e voe an Huned hag an Alaned ar pobloù kentañ a zegasas ar falc'hunerezh da vroioù Europa, war-dro ar bloavezh 400.
Frederig II an Impalaeriezh Santel (1194–1250) zo anavezet evel unan a vrudas an doare-se da chaseal e kornôg Europa. Kontañ a reer en doa desket ober digant Arabed pa oa o vrezeliañ er Reter Nesañ e-pad ar C'hwec'hvet Kroaziadeg (1228–1229). Lakaat a reas treiñ un dornskrid arabek diwar-benn ar falc'hunerezh hag embannet e voe e latin e 1241, gant an titl De arte venandi cum avibus ("Arz ar chaseal gant evned").
E broioù Europa e oa ar falc'hunerezh un obererezh na veze graet nemet gant an dudjentil. E Bro-C'hall e voe paouezet gantañ da-heul un dekred embannet da vare an Dispac'h Bras, e 1792, a verze ar c'hargoù falc'hunerien, tud e servij ar roue pe an aotrounez. Goude an Eil Brezel-bed e voe adroet lañs d'ar falc'hunerezh. E 1954 e voe votet ul lezenn d'e reolenniñ.

## Levrioù

* (fr) Jean de Franchières (1618) : La fauconnerie, Hachette Livre/BnF, 2012 (ISBN 2-01-268094-1)
* (en) Terence Hanbury White (1951) : The Goshawk, Weidenfeld & Nicolson, 2001 (ISBN 1-4746-0166-9)
* (fr) Patrick Morel, L'art de la fauconnerie, Crépin-Leblond Éditions, 2013 (ISBN 2-7030-0377-3)
* (en) Stephen Bodio : A Rage for Falcons: An Alliance Between Man and Bird, Skyhorse, 2015 (ISBN 1-63450-672-3)

## Notennoù

* ↑ Ar ger "falc'hunerezh" a gaver er geriadurioù brezhonek abaoe Geriadur Gregor Rostren (1732), ma lenner an displegadenn-mañ, p. 399 : an ard da zreçza al labouçzed preyz da chaçzeal (an arz da zresañ al laboused preizh da chaseal).
# Falcipennis

Falcipennis :
| Falcipennis falcipennis. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Anv skiantel ||
| Falcipennis Elliot, 1864 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Falcipennis a zo ur genad e rummatadur an evned, krouet e 1864 gant an evnoniour stadunanat Daniel Giraud Elliot (1835-1915).

## Spesadoù

N'eus nemet ur spesad skilgegi er genad-mañ : Falcipennis falcipennis hag a vez graet skilgog-Sibiria anezhañ e brezhoneg.

## Notennoù ha daveennoù

* ↑ (en) Roadennoù IOC World Bird List diwar-benn Phasianidae/Falcipennis (lennet e-barzh d'ar 4 a viz Mae 2022).
# Falconara Marittima

Falconara Marittima zo ur gumun italian e proviñs Ancona, er Marche.
# Falcade

Falcade a zo ur gumun eus Italia, e proviñs Belluno, e rannvro Veneto.
# Falciano del Massico

Falciano del Massico zo ur gumun en Italia e proviñs Caserta, e rannvro Campania.
# Geiriadur Prifysgol Cymru

Geiriadur Prifysgol Cymru ("Geriadur Skol-veur Kembre") zo ur geriadur istorel eus ar c'hembraeg, savet gant Skol-veur Kembre da gentañ.
Displeget eo ster ar penngerioù ennañ e kembraeg ha troidigezhioù saoznek a gaver ivez. Evit pep ger e kaver e adstummoù, skouerioù eus e implij a-hed an istor ha displegadennoù diwar-benn e orin. Dont a reas an embannadur kentañ anezhañ er-maez etre 1967 ha 2002, e peder levrenn dev, gant 3 949 a bajennoù, 105 000 a benngerioù ha 7,3 milion a c'herioù en holl. Tost da 350 000 skouer zo, deiziadet, adalek ar VII$^{vet}$ kantved betek 2002, gant 320 000 termenadur zo ha 290 000 troidigezh e saozneg.

## Istor

E 1921 e voe kroget, e Levraoueg Vroadel Kembre, en Aberystwyth, gant ul labour furchal e dornskridoù ha notennañ ar gerioù a gaved enno, ul labour graet gant ur skipailhig a dud a-youl-vat, evit boueta ur geriadur da zont. Al labour da sevel ar geriadur e-unan a voe boulc'het e 1948, dindan renerezh ar c'helenner Richard James Thomas. Pa'z eas an den-se war e leve e 1975 e voe anvet Gareth A. Bevan en e lec'h, ha goude e teuas Patrick J. Donovan d'e eilañ, e 1998. E miz Genver 2008 e voe anvet Andrew Hawke e penn ar geriadur.
Embannet e voe ar Geriadur a lodennoù 64 fajenn, gant Gwasg Prifysgol Cymru (embannadurioù skol-veur Kembre), adalek 1950. Goude e voe strobet al lodennoù-se d'ober peder levrenn dev :
* lodenn 1, a – ffysur, embannet e 1967
* lodenn 2, g – llyys, embannet e 1987
* lodenn 3, m – rhywyr, embannet e 1998
* lodenn 4, s – Zwinglïaidd, embannet e 2002
Diouzhtu goude e voe kroget da labourat war un eil embannadur kresket.
E 2014 e voe lakaet enlinenn, en Internet, ur stumm digoust eus ar geriadur. Abaoe deroù 2016 e kaver ivez arloadoù digoust evit iOS hag Android.

## Liamm diavaez

* Lec'hienn ofisiel (cy) (en)
# Gekoeg

Ur yezh karenek eus is-skourr ar yezhoù bgaiek eo ar gekoeg (geko, kekhong, kekaundu pe gaikho) komzet gant tro-dro da 9.500 den e Myanmar (1983)

## Gwelet ivez

* Yezhoù tibetek-burmek
# Gela

Gela a zo ur gêr hag ur porzh war aod kreisteiz Sikilia e proviñs Caltanissetta, en Italia. 84 c'hilometr zo aleshont da gêr Caltanissetta, ha n'eo ket ken tudet ha hi. Ur stal purañ eoul-douar zo eno.

## Notennoù

* ↑ E. Zuppardo, S. Piccolo (2005), Terra Mater: Sulle sponde del Gela greco, Betania ed., Caltanissetta.

## Liammoù diavaez

* Piccolo, Salvatore. Gela. Ancient History Encyclopedia. December 20, 2017.
# Geilenkirchen

Geilenkirchen a zo ur gumun e stad Nordrhein-Westfalen en Alamagn. Poblet eo gant 26 626 a dud (e 2013).

## Kêrioù gevellet

Gevellet eo Geilenkirchen gant :
* Kemperle (Breizh)

## Gwelout ivez

* Roll kumunioù Alamagn gevellet gant kumunioù eus Breizh
# Geiriadur yr Academi

Geiriadur yr Academi, pe The Welsh Academy English-Welsh Dictionary eo ar geriadur saozneg-kembraeg brasañ zo bet biskoazh, savet diwar labour daou embanner, Bruce Griffiths ha Dafydd Glyn Jones, ha deuet er gouloù e 1995, hag adembannet e 2003.
# Geiriadur Bach Llydaweg - Cymraeg

Geiriadur Bach Llydaweg - Cymraeg zo ur geriadur brezhoneg-kembraeg gant Rita Williams, embannet en Aberystwyth, e Kembre, e Genver 1984. Ur stumm bihan e vefe eus he Geiriadur Cymraeg Llydaweg, embannet daou vloaz goude, e 1986, en Aberystwyth ivez.

## Levrig all

Ul levrig all anvet Geriadurig brezhoneg-kembraeg ha Geiriadur bach cymraeg-llydaweg, savet gant Rhisiart Hincks zo bet embannet e 2013 gant Yoran Embanner.

## Notennoù

* ↑ A weler amañ : Fichenn geriadur Rita Williams
* ↑ A weler amañ : Fichenn geriadurig Rhisiart Hincks
# Geiriadur Cymraeg Llydaweg

Ar Geiriadur Cymraeg - Llydaweg pe Geriadur Kembraeg - Brezhoneg zo ur geriadur gant Rita Williams, embannet en Aberystwyth, e Kembre, war-dro 1994.

## Embann

Embannet eo al levr gant Canolfan Astudiaethau Cymreig a Cheltaidd Aberystwyth, da lavarout eo gant Kreizenn studioù kembreat ha keltiek Aberystwyth. N'eo ket merket ar bloavezh embann, met er raklavar ez eus meneg eus an Dictionnaire Breton, gant PJ Hélias e 1986. un adembannadur kresket eo eus ur Geiriadur Bach Cymraeg - Llydaweg, embannet e 1984.

## Pennad kar

* Geiriadur Bach Llydaweg - Cymraeg
# Geirlug The King's Daughter

Geirlug The King's Daughter ("Geirlug merc'h ar roue") zo ur gontadenn eus Island , tennet eus al levr alamanek Neuisländischen Volksmärchen ("Kontadennoù hengounel islandat nevez") hag a voe embannet e saozneg gant Andrew Lang en e levr The Olive Fairy Book e 1907.
Kontet eo istor ur roue hag ur rouanez, en o liorzh gant o mabig nevez-c'hanet, pa deu un aerouant da skrapañ ar bugel.

## Liammoù diavaez

* (en) Geirlug The King's Daughter
# Geisy Arruda

Geisy Arruda zo ur vaouez a skinwel vrazilian bet brudet pa oa-hi studierez e Skol-veur Universidade Bandeirante de São Paulo. Bet e oa bet eno gwisket gant ur vrozh verr ha kabaduilh a oa bet etre ar studierien. Skarzhet e oa bet eus ar skol-veur ha degemeret en-dro goude-se. Choazet he devoa chom hep distreiñ d'ar skol-veur a-benn ar fin.
# Collins

Collins zo un anv-tiegezh saoznek.

## Gerdarzh

E saozneg e teu an anv Collin, adstumm d'an anv-badez Nicholas, gant an s perc'hennañ saoznek, war batrom ur bern anvioù all evel Andrews, Daniels, Davies, Edwards, Hughes, Jones, Mathews, Owens, Peters, Richards, Roberts, Simons, Williams, hag un toullad re all.
En Iwerzhon e teu an anv Collins diwar saoznekadur an anv Ó Coileáin, kar d'ar brezhoneg kolen.

## Tud

* Albert Collins (1932 – 1993), gitarour ha kaner stadunanat,
* Charles Collins, anv meur a zen
* Cotton Collins, rebedour stadunanat,
* Joan Collins, anv meur a vaouez
* John Collins, anv meur a zen
* Judy Collins, kanerez folk stadunanat
* Michael Collins, anv meur a zen
** en o zouez Michael Collins, emsaver iwerzhonat
* Phil Collins, kaner
* Suzanne Collins, skrivagnerez stadunanat
* Wilkie Collins (1824 – 1889), romantour saoz
# Collobiano

Collobiano (Colobian e piemonteg) zo ur gumun en Italia, e proviñs Vercelli, e rannvro Piemonte.
# Collocou

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Collocou zo anv meur a skrid brezhonek.
* Collocou ar C'halvar, embannet e 1737
* Collocou familier, embannet e 1779
# Collocou ar C'halvar

Collocou ar C'halvar, peautramant Antretienou ha Meditationou var Passion hon Aotrou Jesus-Christ zo ur skrid brezhonek gant Charlez ar Brizh e 1737.
Troet e oa diwar Les Colloques du calvaire, ou méditations sur la Passion de Notre Seigneur Jésus-Christ pour chaque jour du mois gant an aotrou Courbon.
# Colloredo di Monte Albano

Colloredo di Monte Albano (Colorêt di Montalban e friouleg) zo ur gumun eus proviñs Udine e Friuli-Venezia Giulia.
# Collocalia esculenta

Collocalia esculenta :
| Collocalia esculenta, luc'hskeudennet e Nusa Dua (Bali, Indonezia). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Apodidae |
| Genad : | Collocalia |
| Anv skiantel ||
| Collocalia esculenta Kentanv : Hirundo esculenta (Linnaeus, 1758) ||
| D'ar vevoniezh e tenn ar pennad-mañ. ||
Collocalia esculenta a zo ur spesad evned eus ar c'herentiad Apodidae.

## Annez hag isspesadoù

Ar spesad a gaver ar seitek isspesad anezhañ :
* Collocalia esculenta amethystina, e Waigeo (er-maez da walarn Ginea Nevez),
* C. e. becki, e kreiz ha biz Inizi Salomon,
* C. e. desiderata, e Rennell (kreisteiz Inizi Salomon),
* C. e. esculenta, (Linnaeus, 1758), eus kreiz ha kreisteiz Sulawesi, dre inizi Banggai ha Sula, da greiz ha kreisteiz an Inizi Maluku,
* C. e. heinrothi, en Iwerzhon-Nevez, Lavongai ha Djaul (kreiz Enezeg Bismarck),
* C. e. hypogrammica,
* C. e. lagonoleucos,
* C. e. makirensis, e San Cristóbal (gevred Inizi Salomon),
* C. e. manadensis, eus hanternoz Sulawesi da inizi Sangihe ha Talaud,
* C. e. minuta, en inizi Tanahjampea ha Kalao (er-maez da Sulawesi),
* C. e. misimae, en Enezeg al Louisiade,
* C. e. nitens, e douaroù izel Ginea Nevez,
* C. e. numforensis, e Numfor (er-maez da walarn Ginea Nevez),
* C. e. spilogaster, en inizi Tabar, Lihir (biz Enezeg Bismarck) ha Green (reter Enezeg Bismarck),
* C. e. spilura, e hanternoz an Inizi Maluku,
* C. e. stresemanni, en Inizi an Amiraliezh,
* C. e. tametamele, e Preden-Nevez ha Vitu (Enezeg Bismarck), Bougainville (gwalarn Inizi Salomon).

## Liammoù diavaez

* (en) Collocalia esculenta el lec'hienn BirdLife International.
* (en) Collocalia esculenta e lec'hienn an International Union for Conservation of Nature (IUCN)..

## Notennoù ha daveennoù

* ↑ (en) AnimalBase.
* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Collocalia esculenta.
a vo kavet e Wikimedia Commons.
# Collio (Lombardia)

Collio zo ur gumun en Italia, e proviñs Brescia e Lombardia.
# Collocalia

Collocalia :
| Collocalia esculenta, luc'hskeudennet e Nusa Dua (Bali, Indonezia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Apodiformes |
| Kerentiad : | Apodidae |
| Anv skiantel ||
| Collocalia G.R.Gray, 1840 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Collocalia a zo ur genad e rummatadur an evned, krouet e 1840 gant al loenoniour saoz George Robert Gray (1808-1872).

## Spesadoù hag an isspesadoù anezhe

Unnek spesad a ya d'ober ar genad :
* Collocalia affinis,
** C. a. affinis, cyanoptila, elachyptera, oberholseri ha vanderbilti,
* Collocalia dodgei,
* Collocalia esculenta
** C. e. amethystina, becki, desiderata, esculenta, heinrothi, hypogrammica, lagonoleucos, makirensis, manadensis, minuta, misimae, nitens, numforensis, spilogaster, spilura, stresemanni ha tametamele,
* Collocalia isonota,
** C. i. bagobo hag isonota,
* Collocalia linchi
** C. l. dedii, linchi ha ripleyi,
* Collocalia marginata
** C. m. marginata ha septentrionalis,
* Collocalia natalis,
* Collocalia neglecta
** C. n. neglecta ha perneglecta,
* Collocalia sumbawae,
** C. s. sumbae ha sumbawae,
* Collocalia troglodytes,
* Collocalia uropygialis
** C. u. albidior hag uropygialis.
Pemp isspesad ha tregont (35) en holl.

## Notennoù ha daveennoù

* ↑ (en) Roadennoù IOC World Bird List diwar-benn Apodidae/Collocalia (lennet e-barzh d'an 12 a viz Mezheven 2019).
# Colloque français et breton ou nouveau vocabulaire

Colloque français et breton ou nouveau vocabulairezo ul levr embannet e 1863 e ti L. Prud'homme e Sant-Brieg, hep anv oberour ebet. Gant Amable Troude ha Gabriel Milin eo bet savet, evel an Nouvelles conversations en breton et en français e 1857.

## Al levr

* N'eo ket skrivet e doare-skrivañ ar Gonideg (evel ma oa an Nouvelles conversations en breton et en français, embannet e 1857), ha ne weler k ebet, pa weler skrivet c ha qu: komz, eo ar verb e geriadur ar Gonideg, met e Kolok Troude e lenner: Perac e comzit-hu brezonnec ouzin?
* Un "Avis eus an imprimer" a zo da gentañ (p. 3 -p. 6), ma lenner eo profitabl... evit an dud divar ar meas pere ho deus c'hoant da zisqui ar gallec (p. 3). Anv zo eus ar c'hemmadurioù : er b. 5 ez int anvet chenjamanchou : An holl chenchamantou-mâ a so bet observet el levr-mâ, er faeçon ma vezo cafet ar gueriou ortographet eguis ma renquer ho frononci. Koulskoude e lenner ivez:
** p. 99 : ... ar caera so er bed.
** p 101 : ar re guella.

## Fazioù

Un nebeud fazioù zo el levr, ha darn zo souezhus. Gwir eo ne oa ket Troude ur brezhoneger a-vihanik, evel ma oa Milin, ha n'ouzer ket penaos o deus labouret.
* p. 60 :
** Pebez quentel hoc'h eus-hu? Droukvesk zo etre pebezh ha peseurt, evel a gaver e gwenedeg .
* p. 68 : Les jours sont fort courts - Berr gouall eo an deiz.
* p. 98 : En em bourmen a ran.
* p. 99 : tiou ha ties a gaver evel liester ti.

## Notennoù

* ↑ Al levr
* ↑ Études celtiques, Année 1980, 17, pp. 269-274
# Gregor Strasser

Gregor Strasser (pe Straßer, gwelout ß), ganet d'an 31 a viz Mae 1892 ha marvet d'an 30 a viz Even 1934, a oa ur politikour alaman eus an NSDAP.
Muntret e voe en Berlin e-pad Nozvezh an Hirgontilli. N'eus ket prouenn ebet e oa bet un urzh rik gant Hitler da lazhañ anezhañ. Hervez lod testennioù e oa bet sabatuet Hitler pa voe rannet dezhañ e oa emlazhet Gregor Strasser. Göring hag Himmler a vefe bet a-dreñv ar c'hoant da lazhañ anezhañ. War e seblant tennet e oa bet warnañ pa oa gourvezet e lec'h-penn an SS e Berlin. Ne oa ket marvet war an taol, met dre urzh ar jeneral SS Reinhard Heydrich, e oa bet laokset da goll e gwad betek mervel. Lakaet en devoa un eur da vervel. Otto Strasser e vreur a oa bet rediet cheñch bro.
# Gregor VI

Gregor VI Pab an Iliz katolik roman :
| Ganedigezh | Köln |
| Dilennet da bab | 1añ a viz Mae 1045 |
| Tronidigezh | 5 a viz Mae 1045 |
| Dibenn e baboni | 20 a viz Kerzu 1046 |
| En e raok | Benead IX |
| War e lerc'h | Klemañs II |
| Roll ar bibien : kronologiezh · hervez al lizherenneg ||
| kemmañ |
Gregor VI (e latin: Gregorius VI), Johannes Gratianus e anv-tiegezh, ganet e Köln ha marvet d'an 20 a viz Kerzu 1046, a oa bet dilennet da bab an Iliz katolik roman d'ar 1añ a viz Mae 1045. Torret eo bet diwar e garg e sened-iliz Sutri.
# Gregor Rostrenenn

N'ouzer ket anv resis an den a relijion ha geriadurour ar brezhoneg Gregor Rostren (e galleg : Grégoire de Rostrenen), a-wechoù Gregor a Rostrenenn. Krediñ a reer eo bet ganet war-dro 1667 pe 1672 e Perred (Bro-Wened da neuze). Marteze e oa Tangi e anv-badez pa oa Gregor e anv relijiel evel manac'h frañsezat. Mervel a reas e kouent Rosko e 1750. Ur yezhour eus ar re bouezusañ en istor ar brezhoneg eo bet. Ur prezegenner relijiel eo bet ivez.

## Buhez

Kemer a reas sae ar frañsezidi e 1691 ha mont a reas da chom da gouent ar Groazig, e Bro-Naoned.

## Oberennoù

Daou levr gallek en deus savet Gregor a Rostrenenn war ar brezhoneg :
* Dictionnaire François-Celtique ou François-breton necessaire à tous ceux qui veulent apprendre à traduire le François en celtique ou en langage breton, pour prêcher, catechiser selon les différents dialectes de chaque diocèse, utile et curieux pour s'instruire à fond de la langue breton et pour trouver l'étymologie de plusieurs mots françois et bretons de noms propres de ville/par le P.F. Gregoire de Rostrenen, prêtre et prédicateur capucin. Rennes : Vatar, 1732. In-quarto. Adembannet e 1795 gant Fournier e Brest hag e 1834 gant B. Jollivet e Gwengamp. 2 levrenn.
* Grammaire Françoise-Celtique ou Françoise-Bretonne qui contient tout ce qui est nécessaire pour apprendre par les Règles la langue celtique ou bretonne,/ par le R.P. Gregoire de Rostrenen, prêtre et prédicateur capucin. Roazhon : Vatar, 1738. In-12 : XVI-192 p.
** Adembannadur gant Loeiz Moulleg hag Al Lanv, 2008.
* Hervez Daniel Miorcec de Kerdanet eo gantañ e vije bet skrivet an Exerciçoù spirituel eus ar vuhez kristen evit ar Mission. Brest : Malassis, 1767.

## Liammoù diavaez

* Geriadur Gregor el lec'hienn Gallica
# Gregor V

Gregor V Pab an Iliz katolik roman :
| Ganedigezh | 973, Saks |
| Dilennet da bab | 3 a viz Mae 996 |
| Tronidigezh | 5 a viz Mae 996 |
| Dibenn e baboni | 18 a viz C'hwevrer 999 |
| En e raok | Yann XV |
| War e lerc'h | Jelvestr II |
| Eneppab | Yann XVI |
| Roll ar bibien : kronologiezh · hervez al lizherenneg ||
| kemmañ |
Gregor V (e latin: Gregorius V), Bruno von Kärnten e anv-tiegezh, ganet e 973 e Saks ha marvet d'an 18 a viz C'hwevrer 999, a oa bet dilennet da bab an Iliz katolik roman d'an 3 a viz Mae 996. Kentañ pab alaman en istor an Iliz katolik eo.
# Gregor VIII

Gregor VIII Pab an Iliz katolik roman :
| Ganedigezh | e Benevento |
| Dilennet da bab | 21 a viz Here 1187 |
| Tronidigezh | 25 a viz Here 1187 |
| Dibenn e baboni | 17 a viz Kerzu 1187 |
| En e raok | Urban III |
| War e lerc'h | Klemañs III |
| Roll ar bibien : kronologiezh · hervez al lizherenneg ||
| kemmañ |
Gregor VIII (e latin: Gregorius VIII), Alberto di Morra e anv-tiegezh, ganet e Benevento ha marvet d'ar 17 a viz Kerzu 1187, a oa bet dilennet da bab an Iliz katolik roman d'an 21 a viz Here 1187. Roet en deus lañs d’an trede kroaziadeg.
# Gregor X

Gregor X Pab an Iliz katolik roman :
| Ganedigezh | 1210 Piacenza |
| Dilennet da bab | 1añ a viz Du 1271 |
| Tronidigezh | 27 a viz Meurzh 1272 |
| Dibenn e baboni | 10 a viz Genver 1276 Arezzo |
| En e raok | Klemañs IV |
| War e lerc'h | Inosant V |
| Roll ar bibien : kronologiezh · hervez al lizherenneg ||
| kemmañ |
Gregor X (e latin: Gregorius X), Tebaldo Visconti e anv-tiegezh, ganet e 1210 e Piacenza ha marvet d'an 10 a viz Genver 1276 en Arezzo, a oa bet dilennet da bab an Iliz katolik roman d'ar 1añ a viz Du 1271. Bodañ a reas eil sened-iliz Lyon e 1274.
# Gregor Iañ

Gregor Iañ Pab an Iliz katolik roman :
| Ganedigezh | Roma, war-dro 540 |
| Dilennet da bab | 3 a viz Gwengolo 590 |
| Dibenn e baboni | 12 a viz Meurzh 604 |
| En e raok | Pelagius II |
| War e lerc'h | Sabinianus |
| Roll ar bibien : kronologiezh · hervez al lizherenneg ||
| kemmañ |
Gregor Iañ$^,$ (e latin: Gregorius), ganet e Roma war-dro 540 ha marvet d'an 12 a viz Meurzh 604, a oa bet dilennet da bab an Iliz katolik roman d'an 3 a viz Gwengolo 590.

## E kembraeg

E kichen an anv Grigor Fawr e kaver Geirioel, meneget en ur varzhoneg gant Iolo Goch (war-dro 1320-1400).

## Notennoù

* ↑ Gregor ar Bras hervez Geriadur Favereau
* ↑ Gregor lesanvet Meur e Buhez ar Sent (1912).
# Felipe Massa

Felipe Massa a zo ur blenier kirri a rede e Formulenn 1 etre 2002 ha 2017, gant Williams-Mercedes evit e skipailh diwezhañ. Krog e oa gant ar F1 e 2002 gant Sauber a-raok mont da vlenier esaeoù ar Scuderia Ferrari e 2003. Redet en deus adarre e Prizioù Bras gant Sauber e-pad daou vlaz, ha galvet eo bet evit erlec'hiañ Rubens Barrichello e Ferrari e-pad eizh vloaz.
Kevezet en deus ouzh Lewis Hamilton e 2008 evit titl ar vlenierien met kollet en deus evit ur poent, e Priz Bras diwezhañ daoust ma oa bet gounezet ar redadeg gantañ. En hañv 2009 en deus gouzañvet ur gwallzarvoud grevus-tre en deus rediet anezhañ da chom hep redek betek 2010. Tost e oa da goll ul lagad gant ur winterell kollet gant Brawn Barichello en Hungaria. N'eo ket bet ar memes blenier abaoe, mestroniet penn da benn gant e genskipailher Fernando Alonso.
# Felipe

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Felipe eo stumm spagnolek ha portugalek an anv Fulup.

## Tud
### Rouaned Spagn

* Felipe Iañ Kastilha (ne oa ket unanet rouantelezhioù Aragon ha Kastilha c'hoazh)
* Felipe II
* Felipe III
* Felipe IV
* Felipe V
* Felipe VI, ganet e 1968

### Tud all

* Felipe Alou
* Felipe Bigarny (1475-1543), kizeller hag engravour
* Felipe Rose
* Felipe González, kentañ ministr spagnol
* Felipe Calderón, prezidant Mec'hiko
* Felipe Massa (g. e 1981), blenier kirri braziliat
* León Felipe (1884-1968), barzh spagnol

## Lennegezh

* Felipe, levr svedek gant Barbro Lindgren e 1970

## Lec'hanvadurezh

* San Felipe
# Felipe III

Fulup III Spagn, pe Felipe III, lesanvet el Piadoso (an Deol) a voe Roue Spagn, adalek an 13 a viz Gwengolo 1598, ha Roue Portugal evel Filipe II, goude marv e dad Felipe II. Dindanañ eo e voe Spagn en he brasañ.

## E vuhez

Mab e oa da Felipe II, Roue Spagn, ha da Anna Aostria (1549-1580), e bedervet pried.

## Dimeziñ ha bugale

Dimezet e voe da Marc'harid Aostria (1584-1611) d'an 18 a viz Ebrel 1598 e Valencia hag 8 bugel o doe.
* Anna Aostria (1601-1666), rouanez Bro-C'hall dre he dimeziñ d'ar roue Loeiz XIII (Bro-C'hall).
* Maria (1603 - 1603), marvet da ur miz.
* Felipe IV ( 1605 - 1665), roue Spagn.
* María Ana Spagn (1606-1646), impalaerez santel, dimezet da Ferdinand III, impalaer santel .
* Carlos de Austria (1607- 1632).
* Fernando de Austria (16 a viz Mae 1609 pe 24 a viz Mae 1610 - 9 a viz Du 1641), anavezet evel ar C'hardinal-Infant.
* Margarita (1610-1616), marvet da 6 vloaz.
* Alfonso (ganet ha marvet d'an 22 a viz Gwengolo 1611).
# Felipe IV

Felipe IV (1605–1665) a voe roue Spagn ha war un dro roue Portugal (evel Filipe III, pe Fulup III) hag an Div Sikilia.
Mab e oa da Felipe III ha da Varc'harid Aostria .

## Dimezioù

Div wech e timezas.
* Da Isabel de Borbón
* Da [Maria Anna Aostria , merc'h da [[Ferdinand III]

## Bugale

Seizh bugel en doe digant Isabel de Borbón, met daou hepken a vevas :
* Baltasar Carlos de España (1629-1646), Priñs Asturiez, marvet da 19 vloaz ;
* Maria Tereza Spagn (1638-1683), rouanez Bro-C'hall.

## Priedoù-kleiz

* María Inés Calderón
# Felipe Calderón

Felipe Calderón (El Comandante Borolas) (ganet d'an 18 a viz Eost 1962 e Morelia, Michoacán) zo ur politikour mec'hikan ha prezidant ar vro etre ar 1añ a viz Kerzu 2006 hag ar 1añ a viz Kerzu 2012. Ezel eo eus ar PAN (Partido Acción Nacional), unan eus tri strollad politikel pennañ Mec'hiko.

## Pennad kar

* Calderón‎